08/02/2010 | Administración LocalMunicipal
Fene
Secretaría
Bases administrativo/a interino

É obxecto da presente convocatoria a selección dun/dunha funcionario/a interino/a (administrativo/a interino/a) por exceso ou acumulación de tarefas por un período máximo de seis (6) meses. Oposición libre. a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto pola Lei 17/1993, do 23 de decembro; así como no artigo 57 da Lei 7/2007, do 12 de abril, do Estatuto Básico do empregado público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe –sempre que non estean separados de dereito- menores de 21 anos ou maiores que vivan ás súas expensas. b) Ter cumplidos 16 anos de idade. c) Estar en posesión ou en condición de obtela na data de terminación do prazo de presentación de instancias da titulación de bacharelato superior, Formación Profesional de 2º grao ou titulacións equivalentes ou superiores que habiliten para o acceso a praza convocada. As titulacións non expedidas en España deberán estar debidamente revalidadas polo Ministerio de Educación e Ciencia. d) Non padecer enfermidade nin defecto físico que lle incapacite para o desempeño das correspondentes funcións. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das Administracións públicas ou dos órganos constitucionais ou estatutarios das Comunidades Autonomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. As instancias para tomar parte no proceso selectivo dirixiranse ao Sr. Alcalde do Concello de Fene e presentaranse de acordo co modelo que se inclúe como Anexo II das presentes bases no Rexisto Xeral do Concello de Fene ou nas restantes formas previtas no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común. Nas instancias os apirantes deberán manifestar que reúnen todas e cada unha das condicións esixidas na base anterior e deberán achegar a seguinte documentación: a) Fotocopia compulsada do DNI. O prazo de presentación de instancias é de oito (8) días naturais contados a partires do seguinte ó da publicación das bases da convocatoria no Boletín Oficial da Provincia. Rematado o prazo de presentación de instancias, o Alcalde-presidente aprobará provisionalmente a lista de admitidos e excluídos, así como as causas de exclusión. Esta resolución publicarase no taboleiro de anuncios da Casa do Concello. Os/as aspirantes excluídos disporán dun prazo de 3 días hábiles contados a partir do seguinte ao da publicación da Resolución no taboleiro de anuncios para poder corrixir, de se-lo caso, o defecto que motive a exclusión. Unha vez transcorrido dito prazo, o sr. Alcalde ditará Resolución aprobando definitivamente a lista de admitidos e excluídos, que se publicará no taboleiro de anuncios do Concello. A Comisión Cualificadora estará integrada da forma seguinte: Titular: Dona Ceres Sharman Maruny, Tesoureira do Concello de Fene. Suplente: Dona Roxana Paola Lanfranco Urrios, Administrativa do Concello de Fene. Titular: Marta Roca Naveira, Interventora do Concello de Fene. Suplente: Maria Obdulia Saameño Mimoun El Kheir, administrativa do Concello de Fene. Titular: Don Baldomero Beceiro Alonso, Secretario-Interventor do Concello de Monfero. Suplente: Dona Ana María Cacharrón Castelos, Secretaria do Concello de Pontedeume. Titular: Don Eduardo Mera Rico, Interventor do Concello de Laracha. Suplente: Don Manuel Vázquez Fernández, Interventor do Concello de Pontedeume. Dona Pilar María Pastor Novo, Secretaria xeral do Concello de Fene ou funcionario/a en quen delegue (con voz e sen voto). Os membros da Comisión de Avaliación terán que absterse de intervir, notificandoo o sr. alcalde, cando concurran nelas circunstancias da previstas no artigo 28 da Lei 30/92, de 26 de novembro. O/A presidente/a poderá solicitar dos membros da comisión declaración expresa de non atoparse incursos nas circunstancias previstas no artigo 28 da citada Lei. A Comisión Cualificadora non poderá constituirse nin actuar sen a asistencia, ao menos, da metade máis un dos seus membros con dereito a voto, titulares ou suplentes indistintamente, se ben sempre deberán de atoparse presentes o/a presidente/a e o/a secretario/a. O procedemento de selección, oposición libre, constará dos seguintes exercicios: Primeiro exercizo: De carácter obrigatorio e eliminatorio. Puntuaráse de 0 a 10 puntos, sendo necesario acadar 5 puntos para superalo. Este exercizo realizarase en lingua galega. Consistirá en contestar por escrito un cuestionario de coarenta preguntas con respostas múltiples, tipo test, elabouradas pola Comisión cualificadora inmediatamente antes do inicio da proba, das que só unha será correcta e referidas ao temario contido no Anexo I desta convocatoria. O prazo máximo para a realización deste exercicio será de coarenta e cinco minutos As respostas correctas valoraránse cada unha con 0,25 puntos, as non contestadas penalizaránse con 0,05 puntos e as incorrectas penalizaránse con 0,10 puntos. Non poderán deixarse sen contestar máis de 5 preguntas. Todas as respostas non contestadas serán penalizadas. Segundo exercizo: De carácter obrigatorio e eliminatorio. Puntuaráse de 0 a 10 puntos, sendo necesario acadar 5 puntos para superalo. Consistirá na resolución durante un tempo máximo de dúas horas de dous supostos prácticos que proporá a Comisión cualificadora inmediatamente antes de realizarse o exercizo e que estarán relaccionado coas materias do programa que figura como Anexo I. Durante o desenvolvemento desta proba os aspirantes poderán consultar os textos legais e xuriprudenciais non comentados dos que acudan provistos. Terceiro exercicio: de carácter obrigatorio e eliminatorio Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización do terceiro exercicio os aspirantes que acrediten posuír no día de finalización do prazo de presentación de solicitudes o curso de CELGA 4 de galego ou equivalente. Neste caso, xunto coa instancia para participar no proceso selectivo deberán achegar documentación compulsada acreditativa de estar en posesión do curso de CELGA 4 de galego ou equivalente. Na realización de todos os exercizos o Tribunal cualificador adoptará as medidas precisas para garantir o anonimato na corrección de todos os exercizos. Durante o tempo fixado para a realización dos exercicios non se poderán utilizar nin manipular de ningunha maneira aparellos de telefonía móbil ou soportes con memoria, polo tanto, queda prohibido o acceso aos recintos e será causa de inadmisión ao chamamento a mera tenza deles. Advírtese que non haberá servizo de recollida de teléfonos móbiles. Unha vez realizada a oposición, pola Comisión Cualificadora publicarase no taboleiro de anuncios do Concello a relación de aspirantes pola orde de puntuación obtida, seleccionándose ao/ á aspirante que houbese obtido maior puntuación. A puntuación final virá dada pola suma de puntuacións obtidas nos dous exercizos. En caso de empate, éste resolverase a favor do/a aspirante que maior puntuación obtivera no primeiro exercizo. De persisti-lo empate, éste resolverase a favor do/a aspirante que obtivese maior puntuación no segundo exercizo e, de persisti-lo mesmo resolverase mediante a celebración dun sorteo. Se o/a candidato/a seleccionado/a non posuíra a nacionalidade española, realizarase unha proba na que se comprobe que posúe un nivel axeitado de comprensión e expresión oral e escrita de lingua castelá, agás que o coñecemento desta lingua se deduxera da súa orixe ou poidera acreditalo documentalmente. O/A aspirante proposto/a, antes do seu nomeamento e no prazo de 2 días naturais seguintes a aquel no que se lle requira, deberá presentar no Rexistro Xeral do Concello os seguintes documentos: - Copia compulsada do título esixido nas presentes bases. - Declaración xurada de non estar separado mediante expediente disciplinario do servizo de calquera das Administracións Públicas nin estar inhabilitado para o exercicio das funcións públicas. - Declaración xurada de non atoparse incurso en causa de incompatibilidade ou incapacidade. -Certificado médico de non padecer enfermidade nin defecto físico que impida o normal desenvolvemento das funcións correspondentes ao posto. O/A que dentro do prazo fixado e salvo os casos de forza maior non presente a documentación ou do exame desta se deducise que carece dalgún dos requisitos sinalados na base 3, non poderá ser nomeado/a funcionario/a interino/a e quedarán anuladas as súas actuacións, sen prexuízo da responsabilidade na que, no seu caso, podería ten incorrido por falsidade nos datos declarados na instancia. O/a candidato/a proposto/a que dentro do prazo indicado presente a documentación requerida e acredite que reúne os requisitos sinalados nesta convocatoria será nomeado/a polo Sr. Alcalde-presidente funcionario/a interino/a. A Resolución de nomeamento como funcionario/a interino/a publicarase no taboleiro de edictos do Concello nos 3 días seguintes ao da súa data, co réxime de recursos.10.1-Unha vez nomeado/a, o/a aspirante deberá tomar posesión do seu posto no prazo de 2 días hábiles a partir da data de notificación do nomeamento.10.2-O/A que sen causa suficientemente xustificada non tomase posesión no prazo indicado, será notificado de novo e transcorrido o novo prazo de 2 días sen comparecer, será declarado cesante, con perda de todos os seus dereitos derivados do procedemento selectivo e de nomeamento conferido.10.3-Os/As restantes candidatos, pola orde de puntuación obtida, poderán ser chamados no caso de que o primeiro non achegue a documentación prevista nas bases, non tome posesión do seu posto no tempo concedido ó efecto ou renuncie ao mesmo. Os/as aspirantes que obtiveron unha putuación superior á mínima esixida nos tres exercizos, pola orde de puntuación obtida, formarán un bolsín para posibles nomeamentos interinos que poideran producirse durante o ano 2010. Neste suposto, producida a necesidade da cobertura temporal, ofrecerase ao/á aspirante que se atope no primerio lugar da lista. Os chamamentos realizaránse por calquera sistema, incluído o telegrafico, que permita ter constancia escrita da recepción da oferta ou de ter intentado a comunicación infructuosamente. Dado este feito, o/a interesado/a deberá comunicar ao Concello baixo a súa responsabilidade, calquera alteración de domicilio ou número de contacto, aínda que esta alteración teña carácter transitorio. Os/as integrantes da lista que, sendo chamados non se presentaran ou renunciaran ao chamamento en concreto perderán, agás se trate de causa de forza maior debidamente acreditada, os seus dereitos, quedando excluídos da lista. A mesma consecuencia terá a renuncia á continuidade no desempeño do posto. Se ao expirar un nomeamento, o/a aspirante tivese acumulados máis de 60 días de traballo ao Concello dentro do período de vixencia do bolsín, pasará ao último lugar na lista. En caso contrario, retornará ao posto que lle coresponda na mesma. A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 30/92, de 26 de novembro, de réxime xurídico das administracións públicas e do procedemento administrativo común. En todo o non previsto nesta bases estarase disposto ao disposto na Lei 7/85, de 2 de abril, reguladora das bases do réxime local; no Real Decreto lexislativo 781/1986, de 18 abril; no Real Decreto 896/91, de 7 de xuño; no Real Decreto 364/95, de 10 de marzo. Así mesmo é de aplicación o Real decreto lexislativo 1/2008, de 13 de marzo, polo que se aproba o Texto refundido da Lei da función pública de Galicia e a normativa que a desenvolve.1. A Constitución Española de 1978: Estructura e principios xerais. A reforma da Constitución. O Tribunal Constitucional. Dereitos e deberes fundamentais dos españois, Garantías dos dereitos fundamentais e libertades públicas. A suspensión dos dereitos e libertades.2. A organización territorial do Estado na Constitución.3. A Coroa. Regulación constitucional. O poder lexislativo. As Cortes Xerais. O poder executivo. O poder xudicial- 4. As administracións públicas no ordenamento español. A Administración Xeral do Estado. A Administración das comunidades autónomas. A Administración Local. A Administración institucional.5. Principios de actuación da Administración pública: eficacia, xerarquía, descentralización, desconcentración e coordinación.6. Fontes do dereito administrativo. Sometemento da administración á lei e ó dereito.7.-. O procedemento administrativo: concepto e clases. As fases do procedemento administrativo: iniciación, ordenación, instrucción e terminación. O silencio administrativo.8. Especialidades dos procedementos administrativos locais. Rexistro de entrada e saída de documentos. Requisitos na presentación de documentos. Comunicacións e notificacións.9.- O acto administrativo: concepto, clases e elementos. Motivación e notificación. Eficacia dos actos administrativos. Executividade. Execución forzosa. Suspensión. Validez e invalidez dos actos administrativos. Validación. Conservación e conversión.10. Revisión dos actos administrativos. Revisión de oficio. Recursos administrativos: principios xerais.11. Formas de acción da actividade administrativa, con especial referencia á administración local: fomento, policía, servicio público.12. A expropiación forzosa. Suxetos, obxeto e causa. O procedemento xeral.13. As Comunidades Autónomas na Constitución Española de 1978. A Comunidade Autónoma de Galicia. Competencias. O Estatuto de Autonomía de Galicia.14. O réxime local español: principios constitucionais e regulación xurídica. O municipio: concepto, elementos, competencias.15.-. A organización municipal. Pleno, Xunta de Goberno, Alcalde. Competencias de cada un deles. As Comisións Informativas.16. Relacións das entidades locais coas restantes entidades territoriais. O principio de autonomía local.17. Potestade regulamentaria local. As ordenanzas. Os regulamentos. Os bandos.18. Funcionamento dos órganos colexiados locais. Réxime de sesións e acordos.19. O Texto Refundido da Lei Reguladora das Facendas Locais: Ámbito de aplicación. Os recursos das Facendas Locais. Os ingresos de dereito privado das Entidades Locais. Os prezos públicos: concepto e regulación.20. Os Presupostos das Entidades Locais: contido, procedemento de elaboración e aprobación. O gasto público local. Concepto e regulación legal. Execución do orzamento de gastos e ingresos: As súas fases.21.- A recadacón dos tributos. órganos de recadación. O procedemento de recadación en período voluntario. O procedemento de recadación en vía de prema: Iniciación, títulos para a execución e providencia de prema. Aplazamento e fraccionamento de pago.22.-A xestión, inspección e recadación dos recursos locais. A revisión en vía administrativa dos actos de xestión tributaria dictados polas entidades locais. A xestión e recadación de recursos por conta doutros entes públicos.23. Os bens das entidades locais. Clasificación e réxime xurídico.24.- Os contratos do Sector Público. Disposicións xerais da Lei de Contratos do Sector Público. Delimitaciòn dos tipos contractuais. Contratos suxeitos a regulación harmonizada. Contratos administrativos e contratos privados.25.-Partes do contrato. Órganos de contratación. Capacidade e solvencia do empresario. Obxecto, prezo e contía do contrato. Revisión de prezos nos contratos das Administracións Públicas. Garantías esixibles na contratación do sector público. Preparación dos contratos. Expediente de contratación. A adxudicación dos contratos. Efectos, cumprimento e extinción dos contratos.26.- A Lei 9/2002, de 30 de decembro, de ordenación urbanística e protección do medio rural de Galicia. O réxime do solo urbano, do solo urbanizable, do solo de núcleo rural e do solo rústico.27.- O plan xeral de ordenación municipal. O planeamento de desenvolvemento.28.- A intervención administrativa na edificación e uso do solo. As licenzas urbanísticas. As infraccións urbanísticas. As ordes de execución.29.- O persoal ó servicio das entidades locais. Funcionarios, persoal laboral, persoal eventual.30. Réxime xurídico dos funcionarios locais. Dereitos, deberes, réxime disciplinario, situacións administrativas, dereitos económicos. A contratación laboral na Administración Pública. O contrato de traballo: formalización e característivas. Tipoos de contrato de traballo. D./Dna………………….……………………………., maior de idade, con DNI número…….…. e domicilio a efectos de notificacións e comunicación en …………………………………….…CP…….…localidade…………….….………. telf.…….…………… I.- Que ten coñecemento da convocatoria publicada para a selección de dun/dunha funcionario/a interino/a (administrativo/a interino/a), segundo as bases publicadas no B. O. P. de data. II.- Que está en posesión de todos e cada un dos requisitos esixidos nas bases de selección. SOLICITA: Ser admitido ao correspondente proceso selectivo, aportando a estes efectos a documentación que se achega. Lugar e data Asdo.: • Fotocopia compulsada do Documento Nacional de Identidade (Doc nº…….) 1• ……………………………….…….…(Doc nº……….…) • …………………………….…………(Doc nº…….……) • ………………………………….….…(Doc nº…….….) • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………….…………….………. • ………………………………………………….………. (no caso de ser necesario continuarase ao reverso enunciando a documentación que se achegue) SR. ALCALDE-PRESIDENTE DO CONCELLO DE FENE (A CORUÑA) Fene, 29 de xaneiro de 2010. O alcalde, Asdo. Iván Puentes Rivera